विवश होकर मंत्री-पुत्र ने तोता-मैना के बीच हुई बातें बतानी शुरू की। जैसे ही बात पूरी हुई वह पत्थर का हो गया। राजकुमार अपनी जिद पर पछतावा करने लगा। उसे अपने सच्चे मित्र की मित्रता पर संदेह करने का गहरा अफसोस था। उसके पास अब अपने होने वाले पुत्र का इंतजार करने के अलावा दूसरा कोई चारा न था। नौ महीने पश्चात् राजकुमारी ने पुत्र को जन्म दिया। राजकुमार ने मित्र की मूर्ति के आगे नवजात पुत्र की बलि दे दी। मूर्ति जीवित हो उठी। दोनों मित्र गले मिले। मंत्री-पुत्र ने अपनी कानी उंगली को काटकर टपकता खून बच्चे की नाक में डाला। बच्चा जीवित हो गया। तश्चात् राजा ने एक वृहद भोज का आयोजन किया। तोता-मैना भी सामने एक पेड़ पर बैठे यह सब देख रहे थे। मैना बोली, ‘‘...तोता राम, दोस्ती हो तो ऐसी! राजकुमार और मंत्री-पुत्र के जैसी जिन्होंने एक-दूसरे के लिए अपनी और अपने नवजात शिशु की जान की परवाह नहीं की! ’’